Ο **Κέρμιτ** είναι ένα Μάπετ που δημιουργήθηκε και ερμηνεύτηκε αρχικά από τον Τζιμ Χένσον. Έκανε την πρώτη του εμφάνιση το 1955 και πρωταγωνιστεί σε πολλές παραγωγές των Μάπετ, κυρίως ως παρουσιαστής και οικοδεσπότης της τηλεοπτικής σειράς κωμικών σκετς *The Muppet Show*. Έχει επίσης συμμετάσχει στην εκπομπή *Sesame Street*, καθώς και σε άλλες τηλεοπτικές σειρές, ταινίες μεγάλου μήκους και αφιερώματα κατά καιρούς. Ήταν η μασκότ της εταιρείας The Jim Henson Company και εμφανίστηκε σε διάφορα έργα του Χένσον μέχρι το 2004.

Ο Κέρμιτ ερμήνευσε τα επιτυχημένα σινγκλ "Bein' Green" το 1970 στο *Sesame Street* και "Rainbow Connection" το 1979 στο *The Muppet Movie*, την πρώτη μεγάλου μήκους ταινία με τα Μάπετ. Η αρχική ερμηνεία του "Rainbow Connection" από τον Κέρμιτ έφτασε στο Νο. 25 στο Billboard Hot 100 και προστέθηκε στο Εθνικό Μητρώο Ηχογραφήσεων της Βιβλιοθήκης του Κογκρέσου το 2021. Ο Χένσον ερμήνευε τον Κέρμιτ μέχρι τον θάνατό του το 1990 και στη συνέχεια τον ρόλο ερμήνευε ο Στιβ Γουίτμαιρ μέχρι την απόλυσή του το 2016. Ο Κέρμιτ ερμηνεύεται από τον Ματ Βόγκελ από το 2017. Τη φωνή του Κέρμιτ στο *Muppet Babies* και σε άλλα έργα κινουμένων σχεδίων δανείζει ο Φρανκ Γουέλκερ.

Ο Κέρμιτ παρέμεινε αναγνωρίσιμος χαρακτήρας στη λαϊκή κουλτούρα παγκοσμίως για περισσότερο από μισό αιώνα, πρωταγωνιστώντας σε πολλές τηλεοπτικές σειρές και ταινίες και λαμβάνοντας δεκάδες διακρίσεις και βραβεία από διάφορους φορείς. Το 2006, ο χαρακτήρας εμφανίστηκε ως ο συγγραφέας του *Before You Leap: A Frog's Eye View of Life's Greatest Lessons*, μιας «αυτοβιογραφίας» από την οπτική γωνία του ίδιου του χαρακτήρα.

Ιστορία και εξέλιξη
-------------------

Ο Κέρμιτ εμφανίστηκε πρώτη φορά στις 9 Μαΐου 1955, στην πρεμιέρα της σειράς *Sam and Friends* του WRC-τηλεόραση. Αυτό το πρωτότυπο του Κέρμιτ δημιουργήθηκε από ένα πεταμένο ανοιξιάτικο τιρκουάζ παλτό που ανήκε στη μητέρα του Τζιμ Χένσον και από δύο μισά μπαλάκια του πινγκ πονγκ για μάτια.

Αρχικά, ο Κέρμιτ ήταν ένα ακαθόριστο πλάσμα σαν σαύρα. Στη συνέχεια έκανε πολλές τηλεοπτικές εμφανίσεις πριν καθιερωθεί η ταυτότητά του ως βάτραχος στο τηλεοπτικό αφιέρωμα *Hey, Cinderella!* το 1969. Το τριγωνικό μυτερό του κολάρο προστέθηκε εκείνη την εποχή για να μοιάζει περισσότερο με βάτραχο και να κρύψει τη ραφή ανάμεσα στο κεφάλι και το σώμα του. Σύμφωνα με τον Μάικλ Κ. Φριθ, η σχετικά απλή κατασκευή της μαριονέτας του Κέρμιτ επιτρέπει ένα ευρύ φάσμα εκφράσεων και χειρονομιών.

### Ονομασία

Η προέλευση του ονόματος του Κέρμιτ είναι αμφιλεγόμενη. Συχνά υποστηρίζεται ότι ο Κέρμιτ πήρε το όνομά του από τον παιδικό φίλο του Χένσον, Κέρμιτ Σκοτ, από το Λέλαντ του Μισισίπι. Ωστόσο, η Κάρεν Φλκ, μέλος του διοικητικού συμβουλίου της οργάνωσης Jim Henson Legacy, αρνείται αυτόν τον ισχυρισμό.

Η Τζόν Ντιμένα, η μοναχοκόρη του Κέρμιτ Κάλμαν Κόεν που εργαζόταν ως ηχολήπτης στο WBAL-τηλεόραση την εποχή που προβαλλόταν το *Sam and Friends*, θυμάται ότι η μαριονέτα πήρε το όνομά της από τον πατέρα της. Το ίδιο αναφέρεται και στη νεκρολογία του Κέρμιτ Κόεν και υποστηρίζεται από τον Λένι Λιβάιν, πρώην συνάδελφο του Κόεν.

Μια άλλη εκδοχή είναι ότι ο Κέρμιτ πήρε το όνομά του από τον Κέρμιτ Λαβ, ο οποίος συνεργάστηκε με τον Χένσον στον σχεδιασμό και την κατασκευή Muppet, ιδιαίτερα στην εκπομπή *Sesame Street*, αλλά η σχέση του Λαβ με τον Χένσον ξεκίνησε πολύ μετά τη δημιουργία και την ονομασία του Κέρμιτ, και ο ίδιος πάντα αρνιόταν οποιαδήποτε σχέση μεταξύ του ονόματός του και αυτού του χαρακτήρα.

Καθώς το *Sesame Street* μεταγλωττίζεται για διαφορετικές αγορές όπου μιλούν άλλες γλώσσες εκτός από τα αγγλικά, το όνομα Κέρμιτ συχνά μετονομάζεται. Στην Πορτογαλία λέγεται Cocas (Κόκας) και στη Βραζιλία Caco (Κάκο). Στο μεγαλύτερο μέρος της ισπανόφωνης Αμερικής το όνομά του είναι René (Ρενέ), ενώ στην Ισπανία ονομάζεται Gustavo (Γουστάβο). Στην αραβική εκδοχή, είναι γνωστός ως Kamel (Κάμελ), το οποίο είναι κοινό αραβικό ανδρικό όνομα που σημαίνει "τέλειος". Στην Ουγγαρία τον λένε Breki (Μπρέκι) λόγω του ήχου που θυμίζει κόασμα βατράχου.

### Χαρακτήρας και ερμηνευτές

Ο Τζιμ Χένσον δημιούργησε τον χαρακτήρα το 1955 για την τηλεοπτική σειρά *Sam and Friends*. Ο ίδιος ο Χένσον περιέγραφε τον Κέρμιτ ως «χαλαρό, πολύ συμπαθητικός... μερικές φορές ελαφρώς εξυπνάνια». Ο Φρανκ Οζ παρατήρησε ότι ο Κέρμιτ κατέχει μια φυσική ηγετική θέση ανάμεσα στα Μάπετ.

Ο Κέρμιτ αναφέρεται συχνά ως το άλτερ έγκο Χένσον. Πολλοί από τους συναδέλφους του Χένσον έχουν επιβεβαιώσει πόσο δεμένες και αχώριστες ήταν οι προσωπικότητες του Τζιμ και του Κέρμιτ. Ο ατζέντης του Χένσον, Μπέρνι Μπρίλσταϊν δήλωνε ευθέως ότι «ο Κέρμιτ ήταν ο Τζιμ». Ο συγγραφέας Μπράιαν Τζέι Τζόουνς περιέγραψε τη σχέση αναλόγως: «Όσο περισσότερο ο Τζιμ ερμήνευε τον Κέρμιτ, τόσο περισσότερο οι δυο τους έμοιαζαν να είναι συνυφασμένοι μεταξύ τους… γινόταν πιο δύσκολο να καταλάβουμε πού τελείωνε ο βάτραχος και πού άρχιζε ο Τζιμ». Ο Χένσον συνέχισε να ερμηνεύει τον χαρακτήρα μέχρι τον θάνατό του το 1990.

Μετά τον θάνατο του Χένσον, ο βετεράνος ερμηνευτής των Μάπετ Στιβ Γουίτμαϊρ έγινε ο νέος ερμηνευτής του Κέρμιτ. Ο Γουίτμαϊρ ισχυρίζεται ότι ο Χένσον είχε σκοπό να του δώσει τον ρόλο πριν πεθάνει, αλλά τελικά η Τζέιν Χένσον και ο γιος της, ο Μπράιαν, ήταν εκείνοι που τον επέλεξαν μετά τον θάνατο του πατέρα της.

Η προσωπικότητα του Κέρμιτ κατά τη διάρκεια της θητείας του Γουίτμαϊρ περιγράφηκε ευρέως ως πιο ανάλαφρη και πιο πρόσχαρη από εκείνη του Χένσον. Αρκετοί επικριτές της ερμηνείας του Γουίτμαϊρ προέρχονται από την οικογένεια Χένσον. Ο Μπράιαν Χένσον δήλωσε ότι ενώ η ερμηνεία του Γουίτμαϊρ ήταν "μερικές φορές εξαιρετική και πάντα καλή [...] ο Κέρμιτ, ως χαρακτήρας, ισοπεδώθηκε με την πάροδο του χρόνου και έχει γίνει πολύ καθωσπρέπει και όχι τόσο ζωτικής σημασίας όσο θα έπρεπε". Ο Γουίτμαϊρ παρέμεινε ο κύριος ερμηνευτής του Κέρμιτ μέχρι τον Οκτώβριο του 2016, όταν απολύθηκε από το The Muppets Studio και τη μητρική του εταιρεία The Walt Disney Company, η οποία κατέχει τα δικαιώματα του Κέρμιτ. Η Disney ανέφερε ως λόγο για την απόλυση, την "απαράδεκτη επαγγελματική συμπεριφορά", ενώ ο Γουίτμαϊρ ισχυρίζεται ότι η απόφαση ελήφθη λόγω δημιουργικών διαφωνιών σχετικά με τον χαρακτήρα του Κέρμιτ και παρατεταμένων συνδικαλιστικών διαπραγματεύσεων που καθυστέρησαν τη συμμετοχή του στις παραγωγές των Μάπετ.

Η Disney ανακοίνωσε ότι ο Ματ Βόγκελ θα γινόταν ο νέος ερμηνευτής του Κέρμιτ στις 10 Ιουλίου 2017. Η πρώτη επίσημη εμφάνιση του Βόγκελ ως Κέρμιτ έγινε στο βίντεο "Muppet Thought of the Week" που κυκλοφόρησε στο YouTube.

Ο Τζον Κένεντι ερμήνευσε τον Κέρμιτ στο *Muppets Ahoy!*, μια θεατρική παράσταση του 2006 (αν και ο Γουίτμαϊρ ερμήνευσε τον Κέρμιτ στις πρώτες παραστάσεις). Ο ηθοποιός φωνής Φρανκ Γουέλκερ χάρισε τη φωνή του στο μωρό Κέρμιτ για το *Muppet Babies* και στον ενήλικο Κέρμιτ στο *Little Muppet Monsters*. Ο Μπράιαν Κάμινγκς ερμήνευσε τον Κέρμιτ σε μια διαφημιστική καμπάνια του CBS το 1995. Ο Γουόλι Γουίνγκερτ έδωσε τη φωνή του στο μωρό Κέρμιτ σε ένα CD-ROM του *Muppet Babies*. Τέλος, ο Ματ Ντάνερ ερμηνεύει τη φωνή του μωρού Κέρμιτ στην εκδοχή του *Muppet Babies* για το 2018.

### Φανταστική βιογραφία

Έχει γραφτεί μια βιογραφία για τον Κέρμιτ σαν να ήταν πραγματικός ερμηνευτής και όχι μαριονέτα. Σύμφωνα με αυτήν τη φανταστική βιογραφία, γεννήθηκε στο Λίλαντ του Μισισίπι, μαζί με περίπου 2.353 αδέρφια, αν και μια «συνέντευξη» του 2011 στο *The Ellen DeGeneres Show* δηλώνει ότι κατάγεται από τους βάλτους της Λουιζιάνας.

Όπως απεικονίζεται στην ταινία του 2002 *Τα παιδικά χρόνια του Κέρμιτ* (Kermit's Swamp Years), σε ηλικία 12 ετών, ήταν ο πρώτος από τα αδέρφια του που εγκατέλειψε τον βάλτο και ένας από τους πρώτους βατράχους που μίλησαν με ανθρώπους. Στην ταινία εμφανίζεται να συναντά για πρώτη φορά τον 12χρονο Τζιμ Χένσον (τον οποίο υποδύεται ο Κρίστιαν Κριμπλ).

Σύμφωνα με την ταινία *Οι απίθανοι Μάππετ κοντά σας* (*The Muppet Movie*)*,* ο Κέρμιτ επέστρεψε στον βάλτο, όπου ένας περαστικός ατζέντης ανακάλυψε το ταλέντο του. Εμπνευσμένος, ο Κέρμιτ πήγε στο Χόλιγουντ και γνώρισε τα υπόλοιπα Μάπετ στην πορεία. Μαζί, τους δόθηκε ένα συμβόλαιο από τον Λιου Λορντ (Όρσον Γουέλς) των Wide World Studios και ξεκίνησαν την καριέρα τους.

Καριέρα
-------

Ο Κέρμιτ έχει εμφανιστεί σε περίοπτη θέση τόσο στο *The Muppet Show* όσο και στο *Sesame Street*. Ωστόσο, είχε εξέχουσα καριέρα πριν από το ντεμπούτο του στο *Sesame Street* το 1969, καθώς πρωταγωνίστησε στο *Sam and Friends.* Πολλοί Μάπετς έκαναν γκεστ εμφανίσεις στο *Today* από το 1961 και στο *The Ed Sullivan Show* από το 1966.

### Με τα Μάπετ

Στην τηλεοπτική σειρά *The Muppet Show*, ο Κέρμιτ ήταν ο κεντρικός χαρακτήρας, ως πολύπαθος διευθυντής σκηνής του σόου, προσπαθώντας να κρατήσει την τάξη μέσα στο χάος που δημιουργούσαν τα άλλα Μάπετ. Ο Χένσον υποστήριξε κάποτε ότι η δουλειά του Κέρμιτ στο *Muppet Show* έμοιαζε πολύ με τη δική του: «προσπαθούσε να βάλει ένα σωρό τρελούς για να ολοκληρώσουν τη δουλειά». Ήταν σε αυτό το σόου που αναπτύχθηκε το κυνηγητό του Κέρμιτ από την πρωταγωνίστρια του σόου, Μις Πίγκι.

Στο *Muppets Tonight*, ο Κέρμιτ ήταν επίσης κεντρικός χαρακτήρας, αλλά στον ρόλο του παραγωγού και όχι του παρουσιαστή του σόου. Εμφανιζόταν σε πολλά σκετς παρωδίας.

### Φιλμογραφία

Ο Κέρμιτ έχει εμφανιστεί σχεδόν σε όλες τις παραγωγές των Μάπετ, καθώς και σε άλλες εκπομπές και ταινίες.

Ακολουθεί λίστα με τις πιο γνωστές εμφανίσεις του:

* *Sam and Friends* (1955–1961) (τηλεόραση)
* *Sesame Street* (1969–1990, 1996–2001, 2009, 2019) (τηλεόραση)
* *Hey, Cinderella!* (1969) (τηλεόραση)
* *The Muppets on Puppets* (1970) (τηλεόραση)
* *The Frog Prince* (1971) (τηλεόραση)
* *The Muppet Musicians of Bremen* (1972) (τηλεόραση)
* *The Muppets Valentine Show* (1974) (τηλεόραση)
* *The Muppet Show: Sex and Violence* (1975) (τηλεόραση)
* *The Muppet Show* (1976–1981) (τηλεόραση)
* *Emmet Otter's Jug-Band Christmas* (1977) (τηλεόραση)
* *Οι απίθανοι Μάπετ κοντά σας* (1979)
* *The Great Muppet Caper* (1981)
* *Τα Μάπετ στο Μανχάταν* (1984)
* *Muppet Babies* (1984–1991) (τηλεόραση)
* *Sesame Street Presents Follow That Bird* (1985)
* *The Muppets: A Celebration of 30 Years* (1986) (τηλεόραση)
* *The Christmas Toy* (1986) (τηλεόραση)
* *A Muppet Family Christmas* (1987) (τηλεόραση)
* *The Jim Henson Hour* (1989) (τηλεόραση)
* *Cartoon All-Stars to the Rescue* (1990) (τηλεόραση)
* *The Muppets at Walt Disney World* (1990) (τηλεόραση)
* *The Muppets Celebrate Jim Henson* (1990) (τηλεόραση)
* *Χριστουγεννιάτικη ιστορία* (1992)
* *Muppet Classic Theater* (1994) (βίντεο)
* *Οι Μάπετ στο νησί των θησαυρών* (1996)
* *Muppets Tonight* (1996–1998) (τηλεόραση)
* *Μάπετ εξ ουρανού* (1999)
* *The Jerry Lewis MDA Labor Day Telethon* (2001) (τηλεόραση)
* *Τα παιδικά χρόνια του Κέρμιτ* (2002) (βίντεο)
* *It's a Very Merry Muppet Christmas Movie* (2002) (τηλεόραση)
* *Saturday Night Live* (1975/76, 2004, 2011) (τηλεόραση)
* *The Muppets' Wizard of Oz* (2005) (τηλεόραση)
* *Το μαγαζί των θαυμάτων* (2007) (κάμεο εμφάνιση)
* *Studio DC: Almost Live* (2008) (τηλεόραση)
* *A Muppets Christmas: Letters to Santa* (2008) (τηλεόραση)
* *The Muppets* (2011)
* "30 Rock (2012) - Εμφάνιση στο "My Whole Life Is Thunder"
* *Good Luck Charlie* (2013) (τηλεόραση) – Εμφάνιση στο "Duncan Dream House"
* *Lady Gaga and the Muppets Holiday Spectacular* (2013) (τηλεόραση)
* *Τα Μάπετ καταζητούνται* (2014)
* *The Muppets* (2015–2016) (τηλεόραση)
* *Muppet Babies* (2018–2022) (τηλεόραση)
* *Sesame Street's 50th Anniversary Celebration* (2019) (τηλεόραση)
* *Muppets Now* (2020) (τηλεόραση)
* *Amphibia* (2020) (τηλεόραση)
* *The Masked Singer* (2021) (τηλεόραση) – The Snail
* *Muppets Haunted Mansion* (2021) (τηλεόραση)

Επιρροή
-------

 Το αστέρι του Κέρμιτ στη Λεωφόρο της Δόξας στο Χόλυγουντ
Ο Κέρμιτ αναγορεύτηκε επίτιμος διδάκτωρ Αμφιβίων Γραμμάτων στις 19 Μαΐου 1996, στο Southampton College της Νέας Υόρκης, όπου έδωσε και μια ομιλία. Ένα άγαλμα του Χένσον και του Κέρμιτ ανεγέρθηκε στην πανεπιστημιούπολη του Πανεπιστημίου του Μέριλαντ, από όπου αποφοίτησε ο Χένσον, το 2003.

Στις 14 Νοεμβρίου 2002, ο Κέρμιτ απέκτησε ένα αστέρι στη Λεωφόρο της Δόξας στο Χόλυγουντ. Το αστέρι βρίσκεται στο νούμερο 6801 της Hollywood Blvd. Ο Κέρμιτ έχει και δεύτερο αστέρι στη Λεωφόρο της Δόξας, το οποίο του απονεμήθηκε ως μέλος της ομάδας των Μάπετ στις 20 Μαρτίου 2012.

Στα 50ά γενέθλια του Κέρμιτ το 2005, τα Ταχυδρομεία των ΗΠΑ κυκλοφόρησαν μια σειρά από νέα γραμματόσημα με φωτογραφίες του Κέρμιτ και μερικών άλλων Μάπετ. Το φόντο του στελέχους των γραμματοσήμων απεικονίζει τη σιλουέτας του Χένσον με τον Κέρμιτ να κάθεται στην αγκαλιά του και να τον κοιτάζει.

Το 2013, η αρχική μαριονέτα του Κέρμιτ από την εκπομπή *Sam and Friends* δωρήθηκε στο Ίδρυμα Σμιθσόνιαν της Ουάσιγκτον, για να εκτεθεί στην πτέρυγα της ποπ κουλτούρας. Το 2015, το Εμπορικό Επιμελητήριο του Λίλαντ στο Μισισίπι άνοιξε ένα μικρό μουσείο που περιείχε μαριονέτες και αναμνηστικά αφιερωμένα στον Κέρμιτ. Μαριονέτα Κέρμιτ μπορεί να δει κανείς και στο Εθνικό Μουσείο Αμερικανικής Ιστορίας.

Η κληρονομιά του Κέρμιτ είναι βαθιά ριζωμένη και στην επιστημονική κοινότητα. Μία από τις διάσημες ερευνητικές πλατφόρμες του Lockheed WP-3D Orion πήρε το όνομά της από τον Κέρμιτ. Η άλλη έχει το όνομα της Μις Πίγκι. Το 2015, η ανακάλυψη του γυάλινου βατράχου της Κόστα Ρίκας (Hyalinobatrachium dianae) έγινε βάιραλ στα μέσα κοινωνικής δικτύωσης λόγω της εμφανούς ομοιότητάς του με τον Κέρμιτ.

Ο Κέρμιτ έχει κάνει πολυάριθμες γκεστ εμφανίσεις σε δημοφιλείς τηλεοπτικές εκπομπές. Στις 2 Απριλίου 1979, ο Κέρμιτ παρουσίασε το *The Tonight Show Starring Johnny Carson* για να προωθήσει την ταινία *Οι απίθανοι Μάππετ κοντά σας (The Muppet Movie)*. Από το 1983 έως το 1995, η γαλλική πολιτική σατιρική εκπομπή *Le Bébête Show* χρησιμοποίησε αντίγραφα διαφόρων Μάπετ για να παρωδήσει πολιτικές προσωπικότητες και ο Κέρμιτ μετονομάστηκε σε "Κερμιτεράν", ενσαρκώνοντας τον Γάλλο πρόεδρο Φρανσουά Μιτεράν. Στις 21 Μαΐου 2018, ο Κέρμιτ και η διαγωνιζόμενη Μάντι ποπ παρουσίασαν ζωντανά το "Rainbow Connection" στο *American Idol*.

Μια φωτογραφία του Κέρμιτ να κάθεται σε καρέκλα σκηνοθέτη κρατώντας στο χέρι την ντουντούκα από το *The Muppet Show* εμφανιζόταν ως σήμα για το μήνυμα "τεχνικό πρόβλημα" στο κανάλι KTTV Channel 11 της Metromedia στο Λος Άντζελες στα τέλη της δεκαετίας του 1970 και στις αρχές της δεκαετίας του 1980.

Ως πρωταπριλιάτικο αστείο, ο Κέρμιτ παρουσίασε την εκπομπή *Larry King Live* του CNN το 1994 και πήρε συνέντευξη από τον Χαλκ Χόγκαν.

Το 2020, ο Κέρμιτ εμφανίστηκε στο *Monday Night Football* μαζί με άλλα Μάπετ, ενώ η εκπομπή μετονομάστηκε για λίγο σε "Muppet Night Football".

Στις 10 Μαρτίου 2021, ο Κέρμιτ ήταν η πρώτη μεταμφιεσμένη διασημότητα που αποκαλύφθηκε στον πέμπτο κύκλο της εκπομπής *The Masked Singer*, έχοντας εμφανιστεί ως "Snail".

Στις 7 Μαΐου 2023, ο Κέρμιτ, μαζί με τη Μις Πίγκι, προσκλήθηκαν στη Συναυλία Στέψης του βασιλιά Καρόλου Γ΄ του Ηνωμένου Βασιλείου. Κάθισε δίπλα στον Πρίγκιπα Εδουάρδο, Δούκα του Εδιμβούργου.

Παραπομπές
----------

1. ↑  Schuessler, Jennifer (2021-03-24). «Janet Jackson and Kermit the Frog Added to National Recording Registry» (στα αγγλικά). *The New York Times*. ISSN 0362-4331. Αρχειοθετήθηκε από το πρωτότυπο στις 2021-12-28.. Ανακτήθηκε στις 2021-03-24.
2. 1 2  Parker, Ryan (July 10, 2017). «Longtime Kermit the Frog Voice Actor Replaced After 27 Years». *The Hollywood Reporter*. Αρχειοθετήθηκε από το πρωτότυπο στις July 12, 2017.. Ανακτήθηκε στις July 10, 2017.
3. 1 2 3  Siemaszko, Corky (May 9, 2012). «Kermit the Frog first debuted as minor TV puppet in 1955». *New York Daily News*. Αρχειοθετήθηκε από το πρωτότυπο στις June 17, 2016.. Ανακτήθηκε στις July 17, 2016.
4. ↑  Zongker, Brett (August 25, 2010). «Original Kermit the Frog donated to Smithsonian». *USA Today*. Αρχειοθετήθηκε από το πρωτότυπο στις March 13, 2014.. Ανακτήθηκε στις March 11, 2014.
5. ↑  Fanning, Jim (5 Ιουνίου 2013). «Kermit's Shocking Transformation!». *D23*. Disney.
6. ↑  Feldmar, Jamie. «Muppets Scandal: Kermit Was Once...A Lizard!». *Gothamist*. Gothamist, LLC. Αρχειοθετήθηκε από το πρωτότυπο στις 26 Ιανουαρίου 2016. Ανακτήθηκε στις 10 Σεπτεμβρίου 2015.
7. 1 2 3  «Jim Henson, Frank Oz, and Michael Frith talk about the Muppets». YouTube. 1 Μαρτίου 1990. Αρχειοθετήθηκε από το πρωτότυπο στις 8 Ιουλίου 2023. Ανακτήθηκε στις 4 Αυγούστου 2020. CS1 maint: Unfit url (link)
8. ↑  Ferguson, Terri (June 14, 2008). «Man for whom frog was named dies». *Delta Democrat Times*. Αρχειοθετήθηκε από το πρωτότυπο στις July 3, 2012.. Ανακτήθηκε στις June 15, 2008.
9. ↑  Hanrahan, Kathy (July 16, 2007). «It's easy being green in Leland, Miss..». *USA Today*. Αρχειοθετήθηκε από το πρωτότυπο στις May 4, 2008.. Ανακτήθηκε στις June 15, 2008.
10. ↑  Falk, Karen. «Ask Henson #73». The Jim Henson Company. Αρχειοθετήθηκε από το πρωτότυπο στις 3 Οκτωβρίου 2000.
11. ↑  Zeller, Karen. «Kermit Kalman Cohen, 71, gave Muppet frog his name». *The Baltimore Sun*. Αρχειοθετήθηκε από το πρωτότυπο στις November 29, 2012. .
12. ↑  «Big Bird costume creator Kermit Love dies at 91». *USA Today*. June 25, 2008. Αρχειοθετήθηκε από το πρωτότυπο στις December 1, 2008. .
13. ↑  «Kermit The Frog Offers His Sincere Apologies to Latin America, But...». *Bleeding Cool*. 28 Οκτωβρίου 2011. Αρχειοθετήθηκε από το πρωτότυπο στις 23 Απριλίου 2015. Ανακτήθηκε στις 15 Ιουλίου 2017.
14. ↑  «Hivatalosan is sztárok lettek a bábfigurák». *Magyar Nemzet*. 21 Μαρτίου 2012. Αρχειοθετήθηκε από το πρωτότυπο στις 16 Ιουλίου 2017. Ανακτήθηκε στις 15 Ιουλίου 2017.
15. ↑  Flanigan, Sarah (21 Μαρτίου 2014). «ET Top 5: 5 Fun Facts About Kermit the Frog». Entertainment Tonight. Αρχειοθετήθηκε από το πρωτότυπο στις 7 Αυγούστου 2016. Ανακτήθηκε στις 17 Ιουλίου 2016.
16. ↑  Heffley, Lynne; Collins, Scott (February 4, 2006). «Hollywood Star Walk: Kermit the Frog». *Los Angeles Times*.. Ανακτήθηκε στις August 4, 2020.
17. 1 2  Irwin, Jon (Σεπτεμβρίου 2015). «On the Other Hand». *longreads.com*. Automattic. Ανακτήθηκε στις 4 Αυγούστου 2020.
18. ↑  Cosores, Philip (September 10, 2015). «Read This: What's it like to take Jim Henson's place?». *The AV Club*. Αρχειοθετήθηκε από το πρωτότυπο στις October 30, 2016.. Ανακτήθηκε στις July 17, 2016.
19. ↑  Welsh, Daniel (19 Ιουλίου 2017). «Jim Henson's Daughter Backs Decision To Axe Kermit The Frog Performer Steve Whitmire». *The Huffington Post*. Αρχειοθετήθηκε από το πρωτότυπο στις 20 Ιουλίου 2017. Ανακτήθηκε στις 20 Ιουλίου 2017.
20. 1 2 3  Parker, Ryan (July 17, 2017). «Disney Says It Fired Kermit the Frog Actor Over 'Unacceptable Business Conduct'». *The Hollywood Reporter*. Αρχειοθετήθηκε από το πρωτότυπο στις July 17, 2017.. Ανακτήθηκε στις July 17, 2017.
21. ↑  Dab, Sopan; Haigney, Sophie (July 17, 2017). «Kermit the Frog Performer and Disney Spar Over an Ugly 'Muppet' Firing». *The New York Times*. Αρχειοθετήθηκε από το πρωτότυπο στις July 17, 2017.. Ανακτήθηκε στις July 17, 2017.
22. ↑  Parker, Ryan (July 18, 2017). «Jim Henson's Son Explains Why Kermit Actor Was Replaced». *The Hollywood Reporter*.. Ανακτήθηκε στις August 4, 2020.
23. ↑  Parker, Ryan (July 13, 2017). «Kermit the Frog Muppeteer Says Disney Fired Him». *The Hollywood Reporter*. Αρχειοθετήθηκε από το πρωτότυπο στις July 13, 2017.. Ανακτήθηκε στις July 13, 2017.
24. ↑  Parker, Ryan (August 29, 2017). «New Kermit the Frog Voice Debuts». *The Hollywood Reporter*.. Ανακτήθηκε στις August 4, 2020.
25. ↑  Terrace, Vincent (6 Νοεμβρίου 2008). *Encyclopedia of Television Shows, 1925 through 2010, 2d ed* (στα Αγγλικά). McFarland. σελ. 534. ISBN 9780786486410.
26. ↑  «Voice of Kermit the Frog in CBS». *Behind The Voice Actors* (στα Αγγλικά). Ανακτήθηκε στις 18 Μαΐου 2022.
27. ↑  «Wally Wingert on Twitter: "One of my first VO jobs was voicing Baby Kermit in a "Muppet Babies" CD Rom. My computer tech could extract some song files, but couldn't extract the game itself due to outdated tech. SO glad I found these! Working for the Muppets was a dream come true!"». Twitter. Ανακτήθηκε στις 18 Μαΐου 2022.
28. ↑  Zahed, Ramin (16 Μαρτίου 2018). «Revisiting the Muppet Babies' Rainbow Connection». animationmagazine. Ανακτήθηκε στις 18 Μαΐου 2018.
29. ↑  «Ellen Meets Kermit!». *YouTube*. Αρχειοθετήθηκε από το πρωτότυπο στις 22 Νοεμβρίου 2016.
30. ↑  Kurin, Richard (2013). *The Smithsonian's History of America in 101 Objects*. Penguin. ISBN 978-1101638774. Ανακτήθηκε στις 15 Ιουλίου 2017.
31. ↑  Prince, Julie (2014). «Muppet Show, The». *Encyclopedia of Television*. Routledge. σελ. 1554. ISBN 978-1135194727.
32. ↑  Wenzel, John (March 14, 2012). «Voodoo Comedy Playhouse brings laughs to Denver's LoDo district – The Denver Post». *The Denver Post*. Αρχειοθετήθηκε από το πρωτότυπο στις August 17, 2016.. Ανακτήθηκε στις July 17, 2016.
33. ↑  Emily Christianson; Noelene Clark; Nate Jackson; Todd Martens; Jevon Phillips; Nardine Saad (2017). «Muppets Tonight (1996)». *Los Angeles Times*. Αρχειοθετήθηκε από το πρωτότυπο στις June 3, 2016.. Ανακτήθηκε στις June 15, 2017.
34. ↑  Emily Christianson· Noelene Clark· Nate Jackson· Todd Martens· Jevon Phillips· Nardine Saad (2017). «Kermit the Frog: A crazy career in pictures». *The Los Angeles Times*. Αρχειοθετήθηκε από το πρωτότυπο στις 3 Ιουνίου 2016. Ανακτήθηκε στις 15 Ιουνίου 2017.
35. ↑  «Kermit the Frog Filmography». *British Film Institute*. Αρχειοθετήθηκε από το πρωτότυπο στις 16 Ιουλίου 2017. Ανακτήθηκε στις 15 Ιουνίου 2017.
36. ↑  «Southampton College News: Kermit's Commencement Address at Southampton College». 30 Ιανουαρίου 2008. Αρχειοθετήθηκε από το πρωτότυπο στις 30 Ιανουαρίου 2008. Ανακτήθηκε στις 7 Μαΐου 2012.
37. ↑  «Walk of Fame, Kermit the Frog awarded with a star on the Hollywood Walk of Fame, December 1, 2002». Walkoffame.com. Αρχειοθετήθηκε από το πρωτότυπο στις 9 Φεβρουαρίου 2012. Ανακτήθηκε στις 7 Μαΐου 2012.
38. ↑  «Muppets Get Star on Hollywood Walk of Fame». 20 Μαρτίου 2012. Ανακτήθηκε στις 24 Μαΐου 2021.
39. ↑  Dakss, Brian (29 Σεπτεμβρίου 2005). «Muppets Get Their Own Stamps». CBS News. Αρχειοθετήθηκε από το πρωτότυπο στις 19 Αυγούστου 2016. Ανακτήθηκε στις 17 Ιουλίου 2016.
40. ↑  «Original Kermit the Frog puppet given to Smithsonian – BBC News». *BBC News*. August 26, 2010. Αρχειοθετήθηκε από το πρωτότυπο στις September 16, 2016.. Ανακτήθηκε στις July 17, 2016.
41. ↑  «NMAH | Kermit the Frog Puppet». Americanhistory.si.edu. 7 Φεβρουαρίου 2012. Αρχειοθετήθηκε από το πρωτότυπο στις 2 Απριλίου 2012. Ανακτήθηκε στις 7 Μαΐου 2012.
42. ↑  Altman, Howard (August 14, 2014). «MacDill hurricane hunters to get $35 million overhaul». *The Tampa Tribune*. Αρχειοθετήθηκε από το πρωτότυπο στις June 3, 2016.. Ανακτήθηκε στις May 6, 2016.
43. ↑  Gannon, Megan (22 Απριλίου 2015). «Kermit the Frog Look-Alike Discovered in Costa Rica». LiveScience. Αρχειοθετήθηκε από το πρωτότυπο στις 11 Ιουλίου 2016. Ανακτήθηκε στις 17 Ιουλίου 2016.
44. ↑  Goulliaud, Philippe (August 10, 2009). «Bébête show – Guignols : le duel des marionnettes cathodiques». *Le Figaro*. Αρχειοθετήθηκε από το πρωτότυπο στις January 4, 2010. .
45. ↑  Grein, Paul (November 15, 2019). «In Praise of 'Rainbow Connection': The Little Song That Could». *Billboard*.. Ανακτήθηκε στις August 19, 2020.
46. ↑  Blevins, Joe (May 11, 2016). «In 1994, Kermit The Frog filled in as host of CNN's Larry King Live». *The A.V. Club*. Αρχειοθετήθηκε από το πρωτότυπο στις July 19, 2016.. Ανακτήθηκε στις August 19, 2020.
47. ↑  «Tough Pigs Anthology – April Frog's Day: Kermit on Larry King Live». Toughpigs.com. 1 Απριλίου 1994. Αρχειοθετήθηκε από το πρωτότυπο στις 3 Μαΐου 2012. Ανακτήθηκε στις 7 Μαΐου 2012.
48. ↑  «Why the Muppets are crashing ESPN's 'Monday Night Football' broadcast | Sporting News». 12 Αυγούστου 2021.
49. ↑  «'The Masked Singer' premiere recap: Snail eliminated in unbelievable reveal». *EW.com* (στα Αγγλικά). Ανακτήθηκε στις 11 Μαρτίου 2021.
50. ↑  «Stars including Take That and Kermit the Frog put on a night to remember at spectacular Coronation Concert». *www.bbc.com* (στα Αγγλικά). Ανακτήθηκε στις 8 Μαΐου 2023. [*νεκρός σύνδεσμος*]
51. ↑  Wroe, Danielle Kate (7 Μαΐου 2023). «Kermit the Frog 'upstages' Royal family as he 'twins' with Prince Edward». *mirror* (στα Αγγλικά). Ανακτήθηκε στις 8 Μαΐου 2023.

Εξωτερικοί σύνδεσμοι
--------------------

* Το προφίλ του Κέρμιτ στο Disney.com
* Ομιλία του Κέρμιτ στο Southampton College το 1996
* Κέρμιτ στην IMDb